az FPH15/75-12/2013. számú közgyűlési előterjesztés 3. melléklete



Fővárosi Önkormányzati Rendészeti Igazgatóság Alapító Okirata
(egységes szerkezetben)


Budapest Főváros Közgyűlése Budapest Főváros Közterület-felügyelete (1054 Budapest, Akadémia utca 1.) számára a 1230/C/III/2/1992. (IX. 24.) Főv. Kgy. számú határozattal megállapított és kiadott, majd többször módosított Alapító Okiratát a ……/2013. (…..) Főv. Kgy. számú határozatával módosította és ez alapján a Fővárosi Önkormányzati Rendészeti Igazgatóság alábbi egységes szerkezetbe foglalt alapító okiratát adja ki: 


1. A költségvetési szerv adatai:
neve: Fővárosi Önkormányzati Rendészeti Igazgatóság (rövidített neve: FÖRI)
székhelye: 1054 Budapest, Akadémia utca 1.
telephelyei: felsorolásuk a függelékben

2. A költségvetési szerv alapítója:
Budapest Főváros Önkormányzata
1052 Budapest, Városház u. 9-11.

3. A költségvetési szerv fenntartója és irányító szerve:
Budapest Főváros Közgyűlése
1052 Budapest, Városház u. 9-11.

4. A költségvetési szerv jogállása, közfeladata:
· önálló jogi személy;
· gazdálkodási jogkör alapján: önállóan működő és gazdálkodó költségvetési szerv;
· a Fővárosi Önkormányzat közterület-felügyeleti feladatainak ellátásáról szóló  …/2013. (….) Főv. Kgy. rendeletben meghatározottak szerint a közterületek rendjének és tisztaságának megőrzése, az önkormányzati vagyon védelme, a tömegközlekedési eszközök használati rendjének fenntartása; valamint a Budapest helyi jelentőségű védett természeti területeiről szóló 25/2013. (IV. 18.) Főv. Kgy. rendelet szerinti természetvédelmi feladatok ellátása.

5. A költségvetési szerv illetékességi területe:
Budapest közigazgatási területén a külön jogszabályokban meghatározott illetékességi terület.

6. A költségvetési szerv tevékenységei:

a) ellátandó alaptevékenység:

	Tevékenység megnevezése:
	szakágazat száma:

	Helyi önkormányzatok, valamint többcélú kistérségi társulások igazgatási tevékenysége  
	841105 


	

	
	szakfeladat száma:

	Bűnmegelőzés
	842428 1

	Közterület rendjének fenntartása
	842421 1

	Állat-egészségügyi ellátás
	750000 1

	Védett természeti területek és természeti értékek megőrzése és fenntartása
	
910422 1



Alaptevékenységét a vonatkozó jogszabályokban, különösen a közterület-felügyeletről szóló 1999. évi LXIII. törvényben, a természet védelméről szóló 1996. évi LIII. törvényben és Budapest Főváros Önkormányzatának rendeleteiben foglaltak alapján látja el.
 
b) vállalkozási tevékenység köre:

	Tevékenység megnevezése:
	szakfeladat száma:

	Információ-technológiai szolgáltatás
	620000  3

	Adatfeldolgozás, web-hoszting, világháló-portál szolgáltatás
	631000  3

	Máshova nem sorolható egyéb információs szolgáltatás
	639990  3

	Nem lakóingatlan bérbeadása, üzemeltetése 
	680002  3 

	Építményüzemeltetés
	811000  3

	Iskolarendszeren kívüli szakmai oktatás
	855932  3



A vállalkozási tevékenység mértéke:
A vállalkozási tevékenységből származó bevétel az éves költségvetés tervezett összkiadásaihoz viszonyítva 15 %-ot érhet el.

7. A költségvetési szerv vezetőjének kinevezési rendje:
A költségvetési szerv élén igazgató áll, aki határozatlan időre kinevezett köztisztviselő, főosztályvezető-helyettesi besorolással. A költségvetési szerv igazgatóját Budapest Főváros Közgyűlése nevezi ki.

8. A költségvetési szerv képviseletére jogosultak:
A költségvetési szerv igazgatója, valamint az általa megbízott foglalkoztatottjai.

9. A költségvetési szerv foglalkoztatottjai:
A költségvetési szerv foglalkoztatottjainak jogviszonya köztisztviselő vagy munkavállaló.
A köztisztviselőre nézve a közszolgálati tisztviselőkről szóló 2011. évi CXCIX. törvény, a munkavállalóra nézve a munka törvénykönyvéről szóló 2012. évi I. törvény az irányadó.
.


Budapest, 2013.                    hó          nap




	……………………………
	Tarlós István
	főpolgármester


Ellenjegyezte:	 



……………………………………
Sárádi Kálmánné dr. 
főjegyző




Függelék

A FŐVÁROSI ÖNKORMÁNYZATI RENDÉSZETI IGAZGATÓSÁG SZÉKHELYE 
ÉS TELEPHELYEINEK JEGYZÉKE


	
	Székhelye:

	
	1054 Budapest, Akadémia utca 1.



	
	Telephelyei:

	1. 
	1107 Budapest, Zágrábi u. 5.

	2. 
	1145 Budapest, Erzsébet királyné útja 17.

	3. 
	1114 Budapest, Kanizsai u. 6.

	4. 
	1107 Budapest, Szárnyas u. 3.

	5. 
	1097 Budapest, Illatos út 23/a.





